ᱦᱟᱵᱮᱨᱤ ᱦᱚᱱᱚᱛ

ᱦᱟᱵᱮᱨᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱒᱐᱑᱑ ᱥᱟᱞ ᱫᱷᱟᱹᱵᱤᱡ, ᱱᱩᱠᱩ ᱦᱚᱲ ᱮᱞ ᱫᱚ ᱑,᱕᱙᱗,᱖᱖᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱐.᱗᱘% ᱫᱚ ᱥᱚᱦᱨᱤ ᱛᱟᱦᱮᱸᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱦᱟᱵᱮᱨᱤ ᱠᱟᱱᱟ ᱾

ᱱᱟᱜᱟᱢ

ᱧᱮᱞᱡᱚᱝ ᱴᱷᱟᱶ
ᱤᱨᱥᱟᱫᱽ ᱟᱞᱤ ᱵᱟᱵᱟ ᱟᱜ ᱫᱚᱨᱜᱟᱦ, ᱦᱟᱵᱮᱨᱤ 
ᱦᱟᱵᱮᱨᱤ ᱦᱚᱱᱚᱛ ᱨᱮ ᱨᱟᱹᱱᱤᱵᱮᱱᱱᱩᱨ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ

ᱚᱛᱱᱚᱜ
ᱦᱟᱵᱮᱨᱤ ᱦᱚᱱᱚᱛ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ, ᱥᱩᱫᱩᱨ ᱫᱚ ᱠᱚᱧᱮ ᱨᱮ ᱵᱤᱫᱚᱨ ᱟᱨ ᱥᱩᱫᱩᱨ ᱫᱚ ᱮᱛᱚᱢ ᱨᱮ ᱠᱚᱞᱞᱮᱜᱚᱞ ᱠᱷᱚᱱ ᱥᱚᱢᱟᱱ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱤᱨᱟᱹᱞ ᱜᱚᱴᱟᱝ ᱛᱟᱞᱩᱠ ᱥᱮᱞᱮᱫ ᱟᱠᱟᱱᱟ, (ᱨᱚᱛᱛᱤᱦᱚᱞᱞᱤ), ᱦᱚᱱᱟᱜᱚᱞ, ᱥᱤᱜᱽᱜᱟᱶ, ᱥᱟᱣᱱᱩᱨ, ᱦᱟᱵᱮᱨᱤ, ᱵᱭᱟᱫᱽᱜᱤ, ᱦᱤᱨᱮᱠᱮᱨᱩᱨ ᱟᱨ ᱨᱟᱱᱮᱵᱮᱱᱱᱩᱨ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱧᱮ ᱨᱮ ᱫᱷᱟᱨᱣᱟᱲ ᱦᱚᱱᱚᱛ ᱛᱮ, ᱠᱚᱧᱮᱼᱥᱟᱢᱟᱝ ᱨᱮ ᱜᱚᱰᱚᱜᱽ ᱦᱚᱱᱚᱛ ᱛᱮ, ᱥᱟᱢᱟᱝ ᱨᱮ ᱵᱮᱞᱞᱟᱨᱤ ᱦᱚᱱᱚᱛ ᱛᱮ, ᱮᱛᱚᱢ ᱨᱮ ᱫᱟᱣᱚᱬᱜᱮᱨᱮ ᱦᱚᱱᱚᱛ ᱛᱮ, ᱮᱛᱚᱢᱼᱯᱟᱪᱮ ᱨᱮ ᱥᱤᱢᱚᱜᱟ ᱦᱚᱱᱚᱛ ᱛᱮ ᱟᱨ ᱯᱟᱪᱮ ᱟᱨ ᱠᱚᱧᱮᱼᱯᱟᱪᱮ ᱨᱮ ᱩᱛᱛᱚᱨ ᱠᱚᱱᱱᱚᱲ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱟᱡᱟᱜ ᱦᱚᱱᱚᱛ ᱵᱮᱱᱟᱣ ᱢᱟᱲᱟᱝ ᱨᱮ, ᱱᱚᱣᱟ ᱫᱚ ᱫᱷᱟᱨᱣᱟᱲ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱦᱟᱵᱮᱨᱤ ᱫᱚ ᱵᱟᱸᱜᱽᱞᱳᱨ ᱠᱷᱚᱱ ᱓᱓᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱦᱟᱵᱮᱨᱤ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱟᱨ ᱨᱟᱡᱽᱟᱹᱨᱤ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱟᱫᱚ ᱮᱛᱚᱢ ᱨᱮ ᱨᱟᱹᱱᱤᱵᱮᱱᱱᱩᱨ ᱫᱚ ᱢᱤᱫ ᱵᱮᱯᱟᱨ ᱛᱟᱞᱢᱟ ᱠᱟᱱᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱦᱟᱵᱮᱨᱤ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱕᱙᱗,᱖᱖᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱜᱤᱱᱤᱼᱵᱤᱥᱟᱣ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱤᱰᱟᱦᱚ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱓᱑᱒ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱓᱓᱑ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱘᱖᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱙᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱑.᱐᱘% ᱛᱟᱦᱮᱸ ᱠᱟᱱᱟ ᱾ ᱦᱟᱵᱮᱨᱤ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱕᱑ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱗.᱖% ᱢᱮᱱᱟᱜᱼᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱑᱓.᱗᱗% ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱘.᱘᱕% ᱢᱮᱱᱟᱜᱼᱟ ᱾

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱗᱗.᱒᱙% ᱦᱚᱲ ᱮᱞ ᱫᱚ ᱠᱚᱱᱱᱚᱲ, ᱑᱗.᱗᱐% ᱫᱚ ᱩᱨᱫᱩ ᱟᱨ ᱒.᱘᱔% ᱫᱚ ᱞᱚᱢᱵᱟᱰᱤ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾2011 Census of India, Population By Mother Tongue

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official website


ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱱᱟᱜᱟᱢ
ᱛᱷᱚᱠ:ᱵᱮᱞᱜᱟᱢ ᱠᱷᱚᱸᱰ